el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el en en el el el el el el el el el el el el el el el el el el el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Ο Γυμναστικός Σύλλογος Λάρισας (Γ.Σ.Λ.) είναι αθλητικό σωματείο που ιδρύθηκε το 1928.
Ο Γυμναστικός ξεκίνησε από ένα μικρό καμαράκι στην οδό Παλαιστίνης και στο ξεκίνημά του ανέπτυξε τμήματα ξιφομαχίας, σκοποβολής, πυγμαχίας, ποδηλασίας κ.α..
Με βασική αρχή το ευ αγωνιζεσθαι οι ομάδες και οι αθλητές του Γυμναστικού κέρδισαν πολλές διακρίσεις, μετάλλια και κύπελλα κάτω από δύσκολες συνθήκες και στερήσεις βασικών αθλητικών αναγκών με αποτέλεσμα να συνδεθεί άμεσα με την αθλητική ιστορία της πόλης.
Αγωνίστηκε στα μεγάλα σαλόνια της πρώτης εθνικής κατηγορίας μπάσκετ για 5 χρονιές από το 1980-1985, για άλλα 6 χρονια από το 1992-1998 και τη χρονιά 2005-06.
Από την ομάδα μπάσκετ του Γυμναστικού αναδείχθηκαν μεγάλοι αθλητές όπως οι διεθνείς με την εθνική ανδρών Νίκος Σταυρόπουλος και Αστέριος Ζώης στη δεκαέτια του '70 και του '80, αλλά και πρόσφατα ο Βασίλης Σπανούλης.
Το 2006 μετά από 78 χρόνια ζωής του Γυμναστικού το τμήμα μπάσκετ του Γυμναστικού συγχωνεύτηκε, παρά τις αντιδράσεις μελών του, με το τμήμα μπάσκετ της Α.Ε.Λ. δημιουργώντας την Α.Ε.Λ. 1964 - Γ.Σ.
Το 2009, με την Α.Ε.Λ. 1964 - Γ.Σ. να έχει υποβιβαστεί, αποφασίστηκε η συγχώνευση με τη Γ.Ε. Ολύμπια Λάρισας, που είχε παραμείνει στην Α1 κατηγορία, για να προκύψει η Γ.Σ. Ολύμπια Λάρισας, χωρίς ωστόσο τα αγωνιστικά αποτελέσματα να είναι τα επιθυμητά.
To 2015 το Δ.Σ. του σωματείου ΑΟΛ Φοίνικας Λάρισας άλλαξε διοίκηση, αποφασίζοντας να αγωνιστεί κανονικά στη Β΄ Εθνική,[1] για να αγωνιστεί, μετά την απόφαση που ελήφθη με το προσωρινό όνομα "Γυμναστικός Σύλλογος Λαρισαίων 1928-Φοίνιξ". Τη χρονιά 2015-16 αγωνιζόμενος στη Β΄ Εθνική στον Όμιλο του Βορρά, κατέκτησε τη 3η θέση και μετά από μπαράζ τη 5η συνολικά θέση, κερδίζοντας την άνοδο στην Α2, φέροντας παρόμοιο λογότυπο και τα χρώματα του ιστορικού ΓΣΛ, με την πορεία ωστόσο να μην είναι ανάλογη και την αγωνιστική περίοδο 2016-17 στο πρωτάθλημα της Α2 Εθνικής, καθώς γνώρισε τον υποβιβασμό από την κατηγορία.
To 2017 ήρθαν εκ νέου ανακατατάξεις στο προσκήνιο για το λαρισινό μπάσκετ. Η ομάδα του Φάρου Κερατσινίου μετακόμισε στη Λάρισα υπό την ονομασία Γυμναστικός Λάρισας-Φάρος (Γ.Σ.Λ. Φάρος), για να αγωνιστεί στην Α1 Εθνική, φέροντας και αυτό το σύνολο τα χρώματα και παρόμοιο λογότυπο με αυτά του ιστορικού Γυμναστικού Συλλόγου Λάρισας. Το καλοκαίρι του 2018 η ομάδα του Γ.Σ.Λ. Φάρος μετακόμισε στη Λήμνο και μετονομάστηκε ως Ήφαιστος Λήμνου.
Λορέντζο Κόλεμαν, πρώτος σε κοψίματα στην Α1 1997-1998
Τζέρεμι Μάσεϊ, πρώτος σε ριμπάουντ στην Α1 2005-2006
Κρις Γκάρνερ, πρώτος σε κλεψίματα στην Α1 2005-2006
Ο Γυμναστικός Σύλλογος Λάρισας έχει κατακτήσει 5 φορές χρυσό μετάλλιο στο Πανελλήνιο πρωτάθλημα στίβου 100 μέτρα αντρών: 1981, 1983, 1985, 1986, 1988 με τον αθλητή Κ. Στράτο. Επίσης έχει κατακτήσει το Πανελλήνιο πρωτάθλημα στίβου αντρών στο Μαραθώνιο το 1972 με τον αθλητή Χρ. Μήτσικα.
Από το 2007 που απορροφήθηκε από την ΑΕΛ και το τμήμα στίβου, έπαψε να υφίσταται.[2]
↑ «Ο Γυμναστικός των Λαρισαίων επέστρεψε». Αρχειοθετήθηκε από το πρωτότυπο στις 3 Σεπτεμβρίου 2017.
↑ «Ξεκινάει ο Στίβος της ΑΕΛ-ΓΣΛ». e-ael.gr. Α.Ε.Λ. Αύγουστος 2017. Αρχειοθετήθηκε από το πρωτότυπο στις 6 Φεβρουαρίου 2009. Την φετινή χρονιά συμπληρώνονται 10 χρόνια από την απορρόφηση του ιστορικού Γ.Σ.Λ. από την ΑΕΛ και την έναρξη της πορείας της ομάδας σαν μία.